SELETUSKIRI Vastavalt nõukogu antud volitustele[1] pidas Euroopa Komisjon Maroko Kuningriigiga läbirääkimisi Euroopa Ühenduse ja Maroko Kuningriigi vahel 22. mail 2006 sõlmitud kalandussektori partnerluslepingu protokolli pikendamiseks. Nende läbirääkimiste tulemusena parafeeriti 25. veebruaril 2011. aastal varasemat protokolli pikendav protokoll, mis hõlmab ajavahemikku 28. veebruarist 2011 kuni 27. veebruarini 2012, kuna kehtiva protokolli kehtivusaeg lõppes 27. veebruaril 2011. Kõnealune protokoll pakuti välja üheks aastaks, et anda ELile edaspidise pikemat ajavahemikku hõlmava protokolli võimaluste hindamiseks vajalikku aega. Käesolevat menetlust alustati paralleelselt menetlustega, mis hõlmavad nõukogu otsust protokolli enda sõlmimise kohta Euroopa Parlamendi nõusolekul ja nõukogu määrust, milles käsitletakse kalapüügivõimaluste jaotamist ELi liikmesriikide vahel. Oma läbirääkimisseisukoha kujundamisel lähtus komisjon muu hulgas sõltumatute ekspertide antud eel- ja järelhinnangute tulemustest ning kalavarude olukorda kajastavate teaduslike andmete ühisest hindamisest. Lepingu protokolli peamine eesmärk on määrata kindlaks Euroopa Liidu laevadele eraldatavad kalapüügivõimalused vastavalt varude suurusele, samuti määrata täpselt kindlaks rahaline toetus, mida makstakse nii varudele juurdepääsu kui ka tegevusalapõhise toetusena. Partnerluslepingu üldine eesmärk on tihendada koostööd Euroopa Liidu ja Maroko Kuningriigi vahel, et luua mõlema lepinguosalise huvides partnerlusraamistik jätkusuutliku kalanduspoliitika ja kalavarude vastutustundliku kasutuse väljaarendamiseks Maroko Kuningriigi kalapüügipiirkonnas. Uus protokoll lähtub kahe lepinguosalise huvist tugevdada kalapüügisektoris koostööalast partnerlust, millega kaasneb ka vastavate finantsvahendite eraldamine. Sel eesmärgil on välja toodud ka vajadus sobiva pinna loomiseks investeeringute edendamisele selles valdkonnas ja väikesemahulise kalapüügi väärtustamisele. Protokolliga ettenähtud kogu rahaline toetus summas 36 100 000 eurot hõlmab: a) kuni 119 püügilitsentsi ELi laevadele väikesemahuliseks kalapüügiks, põhjalähedaseks püügiks ja tuunipüügiks, samuti kuni 60 000 tonni suurust püügitonnaaži tööstuslikuks pelaagiliseks püügiks ja b) 13 500 000 euro suurust toetust Maroko Kuningriigi kalanduspoliitika arenguks. Toetus vastab riikliku kalanduspoliitika eesmärkidele. Nagu eelmise nii on ka käesoleva protokolliga ettenähtud kalapüügivõimalused kuue järgmise kategooria puhul: - väikesemahuline pelaagiline püük põhjaosas: 20 seinerit, - väikesemahuline kalapüük põhjaosas: 30 põhjaõngejadaga kalapüügilaeva, - väikesemahuline kalapüük lõunaosas: 20 laeva, - põhjalähedane püük: 22 laeva, - tuunipüük: 27 laeva, - tööstuslik pelaagiline kalapüük: 60 000 püügitonni. Sellest lähtuvalt teeb komisjon nõukogule ettepaneku võtta vastu otsus protokolli allkirjastamiseks ja ajutiseks rakendamiseks. 2011/0140 (NLE) Ettepanek: NÕUKOGU OTSUS protokolli (millega määratakse kindlaks Euroopa Ühenduse ja Maroko Kuningriigi vahelise kalandussektori partnerluslepinguga ettenähtud kalapüügivõimalused ja rahaline toetus) Euroopa Liidu nimel allkirjastamise ja ajutise kohaldamise kohta EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5, võttes arvesse Euroopa Komisjoni ettepanekut[2] ning arvestades järgmist: 1. Nõukogu võttis 22. mail 2006 vastu määruse (EÜ) nr 764/2006, mis käsitleb Euroopa Ühenduse ja Maroko Kuningriigi vahelise kalandusalase partnerluslepingu sõlmimist[3]. 2. Protokolli (millega määratakse kindlaks kõnealuse partnerluslepinguga ettenähtud kalapüügivõimalused ja rahaline toetus) kehtivusaeg lõpeb 27. veebruaril 2011. 3. Läbirääkimiste tulemusena parafeeriti 25. veebruaril 2011 lepingu protokoll. 4. Euroopa Liit on pidanud Maroko Kuningriigiga (edaspidi „Maroko”) läbirääkimisi uue protokolli üle, millega nähakse ette Euroopa Liidu laevade kalapüügivõimalused Maroko suveräänsete õiguste või jurisdiktsiooni all olevates vetes. Et tagada Euroopa Liidu laevade kalapüügi jätkamine, on protokolli artikliga 12 ette nähtud selle ajutine kohaldamine alates 28. veebruarist 2011. 5. Uus protokoll tuleks allkirjastada ja seda tuleks kohaldada ajutiselt seni, kuni selle ametlikuks sõlmimiseks vajalikud menetlused on lõpule viidud, ON VASTU VÕTNUD KÄESOLEVA OTSUSE: Artikkel 1 Protokolli (millega määratakse kindlaks Euroopa Ühenduse ja Maroko Kuningriigi vahelise kalandussektori partnerluslepinguga ettenähtud kalapüügivõimalused ja rahaline toetus) allkirjastamine kiidetakse Euroopa Liidu nimel heaks, tingimusel et kõnealune protokoll sõlmitakse. Protokolli tekst on lisatud käesolevale otsusele. Artikkel 2 Nõukogu eesistujal on õigus määrata isik(ud), kes on volitatud Euroopa Liidu nimel protokollile alla kirjutama, tingimusel et see sõlmitakse. Artikkel 3 Protokolli artikli 12 kohaselt kohaldatakse protokolli ajutiselt alates 28. veebruarist 2011, kuni selle ametlikuks sõlmimiseks vajalikud menetlused on lõpule viidud. Artikkel 4 Käesolev otsus jõustub selle vastuvõtmise kuupäeval. Brüssel, Nõukogu nimel eesistuja LISA PROTOKOLL Euroopa Liidu ja Maroko Kuningriigi vahel, millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus Artikkel 1 Kohaldamisaeg ja kalapüügivõimalused 6. Üheks aastaks alates 28. veebruarist 2011 lepingu artikli 5 kohaselt antavad kalapüügivõimalused on sätestatud käesolevale protokollile lisatud tabelis. 7. Lõiget 1 kohaldatakse käesoleva protokolli artiklites 4 ja 5 toodud tingimustel. 8. Lepingu artikli 6 kohaselt võivad Euroopa Liidu liikmesriigi lipu all sõitvad laevad Maroko kalapüügipiirkonnas kala püüda vaid tingimusel, et neile on käesoleva protokolli alusel ja selle lisas toodud tingimustel väljastatud püügilitsents. Artikkel 2 Rahaline toetus – makseviisid 1. Lepingu artikliga 7 ettenähtud rahaline toetus artiklis 1 osutatud ajavahemikul on 36 100 000 eurot[4]. 2. Lõiget 1 kohaldatakse käesoleva protokolli artiklite 4, 5, 6 ja 10 kohaselt. 3. Lõikes 1 osutatud rahalise toetuse maksab EL hiljemalt neli kuud pärast käesoleva protokolli allkirjastamise kuupäeva. 4. Rahaline toetus kantakse kuningriigi ülemlaekuri (Trésorier Générale du Royaume) nimele kuningriigi riigikassas avatud arvele, mille andmed Maroko ametiasutused teatavad. 5. Käesoleva protokolli artikli 6 kohaselt on selle toetuse kasutamine Maroko ametiasutuste ainupädevuses. Artikkel 3 Teadusvaldkonna korraldus 1. Lepinguosalised kohustuvad edendama Maroko kalapüügipiirkonnas vastutustundlikku kalapüüki neis vetes kala püüdvate eri kalalaevastike võrdse kohtlemise põhimõtte alusel. 2. Protokolli kehtivusajal teevad EL ja Maroko ametiasutused koostööd, et vastavalt lepingu artikli 4 lõikele 1 jälgida ühise teaduskohtumise raamis Maroko kalapüügipiirkonna kalavarude arengut. 3. Nende teaduskohtumiste järelduste ja parimate kättesaadavate teaduslike soovituste alusel peavad lepinguosalised lepingu artiklis 10 nimetatud ühiskomitees nõu ning võtavad vajaduse korral ja vastastikusel kokkuleppel meetmeid kalavarude säästva majandamise tagamiseks. Artikkel 4 Kalapüügivõimaluste läbivaatamine 1. Artiklis 1 osutatud kalapüügivõimalusi võib vastastikusel kokkuleppel suurendada tingimusel, et artiklis 3 nimetatud teaduskohtumise arvamuse kohaselt ei kahjustata Maroko kalavarude säästlikku kasutamist. Sellisel juhul suurendatakse artikli 2 lõikes 1 nimetatud rahalist toetust proportsionaalselt ja põhimõttel pro rata temporis . ELi makstav rahaline toetus ei tohi siiski ületada rohkem kui kahekordselt artikli 2 lõikes 1 osutatud summat. 2. Seevastu kui lepinguosalised lepivad kokku võtta artiklis 3 osutatud meetmeid (vähendada artiklis 1 nimetatud kalapüügivõimalusi), vähendatakse rahalist toetust proportsionaalselt ja pro rata temporis . EL võib, ilma et see piiraks käesoleva protokolli artikli 6 kohaldamist, peatada selle rahalise toetuse maksmise juhul, kui kogu käesolevas protokollis sätestatud püügikoormust ei saa rakendada. 3. Lepinguosalised võivad vastastikusel kokkuleppel vaadata üle ka kalapüügivõimaluste jaotuse eri laevakategooriate vahel, tingimusel et järgitakse teaduskohtumiste soovitusi nende kalavarude majandamise kohta, mida ümberjaotamine võib mõjutada. Kui see on kalapüügivõimaluste ümberjaotamiseks vajalik, lepivad lepinguosalised kokku rahalise toetuse kohandamises. 4. Lõikes 1, lõike 2 esimeses lauses ja lõikes 3 sätestatud kalapüügivõimaluste muutmise üle otsustakse lepinguosaliste vastastikusel kokkuleppel lepingu artiklis 10 osutatud ühiskomitees. Artikkel 5 Katsepüük Lepinguosalised soodustavad Maroko kalapüügipiirkonnas katsepüüki käesolevas lepingus ette nähtud ühise teaduskomitee juhatusel toimunud uuringute tulemuste alusel. Sel eesmärgil ja ühe lepinguosalise taotlusel konsulteerivad nad teineteisega ning määravad iga juhtumi puhul eraldi kindlaks liigid (nagu käsnloomad), tingimused ja muud asjakohased parameetrid. Katsepüügi lubasid antakse katsetamise eesmärgil kuni kuueks kuuks. Kui lepinguosalised leiavad, et katsepüük on andnud positiivseid tulemusi, võib ELile anda uusi kalapüügivõimalusi vastavalt artiklis 4 sätestatud kokkuleppekorrale kuni käesoleva protokolli kehtivuse lõppemiseni. Selle tulemusena suureneb rahaline hüvitis. Artikkel 6 Partnerluslepingu panus Maroko kalanduspoliitika rakendamisse 1. Käesoleva protokolli artikli 2 lõikes 1 nimetatud rahalist toetust suuruses 13 500 000 eurot antakse Maroko vetes vastutustundliku ja säästva kalapüügi rakendamisele suunatud kalanduspoliitika väljaarendamisele ja elluviimisele. 2. Selle toetuse kasutamine ja suunamine Maroko poolt põhineb lepinguosaliste vastastikusel kokkuleppel ühiskomitees kindlaks määratud eesmärkidel ning nende saavutamiseks kavandatud programmidel, samuti vastavalt kalandussektori arengustrateegiale „Halieutis”. Artikkel 7 Vastutustundliku kalapüügi rakendamise toetus 1. Maroko ettepanekul ning käesoleva protokolli artikli 6 sätete rakendamiseks lepivad EL ja Maroko lepingu artiklis 10 osutatud ühiskomitees kohe pärast protokolli jõustumist kokku järgmises: a) suunised, millest juhindutakse säästva ja vastutustundliku kalapüügi juurutamisele suunatud Maroko kalanduspoliitika prioriteetide, eelkõige artikli 6 lõikes 2 sätestatud prioriteetide rakendamisel; b) eesmärgid ning saavutatud tulemuste hindamist võimaldavad kriteeriumid ja näitajad. 2. Kõik muudatused neis suunistes, eesmärkides ning hindamiskriteeriumides ja -näitajates kiidavad lepinguosalised heaks ühiskomitees. 3. Maroko teavitab ELi artikli 6 punktis 2 sätestatud toetuse kasutamisest niipea, kui suunised, eesmärgid ning hindamiskriteeriumid ja -näitajad on ühiskomitees heaks kiidetud. 4. Protokolli lõppemisele eelneva kuu lõpus esitab Maroko käesoleva protokolliga ettenähtud valdkondliku toetuse kavandamise aruande, lisades sellesse prognoositava majandusliku ja sotsiaalse mõju, samuti toetuse jaotumise geograafiliselt. 5. Lepinguosalised jätkavad valdkondliku toetuse rakendamist vajaduse korral ka pärast käesoleva protokolli kehtivuse lõppemist, samuti alljärgnevas artiklis 9 osutatud protokolli katkestamise ajavahemikel ning vastavalt käesoleva protokolliga ettenähtud korrale. Artikkel 8 ELi ettevõtjate majanduslik integratsioon Maroko kalandussektoriga 1. Lepinguosalised kohustuvad edendama ELi ettevõtjate integreerimist kogu Maroko kalandusvaldkonda. 2. Euroopa Komisjoni toetusel on kavas käivitada algatus, et tutvustada liidu eraettevõtjatele kogu Maroko kalandusvaldkonna kaubanduslikke ja tööstuslikke võimalusi, sealhulgas otseinvesteeringute võimalusi. 3. Selleks et ergutada ELi ettevõtjaid, kes lossivad Maroko sadamates eelkõige kohalikule tööstusele müümiseks, nende toodete väärtuse suurendamiseks Marokos või Maroko kalapüügipiirkonnas püütud saagi vedamiseks mööda maismaateid, vähendab Maroko nendelt nõutavate tasude suurust vastavalt lisa sätetele. 4. Lepinguosalised otsustavad luua töörühma, mille ülesanne on teha kindaks, mis on takistuseks ELi otseinvesteeringutele kalandusvaldkonnas ning millised meetmed võiksid selliste investeeringute suhtes kehtivaid tingimusi leevendada. Artikkel 9 Erimeelsused – protokolli kohaldamise peatamine 1. Käesoleva protokolli sätete tõlgendamisel ja nende kohaldamisel tekkivate mis tahes erimeelsuste korral peavad lepinguosalised nõu lepingu artikli 10 kohaselt asutatud ühiskomitees, mis kutsutakse vajadusel kokku erakorraliselt. 2. Protokolli kohaldamise võib ühe lepinguosalise algatusel peatada, kui lepinguosaliste erimeelsus on tõsine ja lõike 1 kohaselt ühiskomitees peetud nõupidamisel kokkulepet ei saavutatud. 3. Protokolli kohaldamise peatamiseks peab huvitatud lepinguosaline esitama vastava kirjaliku taotluse vähemalt kolm kuud enne taotletavat peatamise kuupäeva. 4. Protokolli täitmise peatamisel jätkavad lepinguosalised arutelu erimeelsuse lahendamiseks vabatahtliku kokkuleppega. Lahenduseni jõudmisel jätkatakse käesoleva protokolli kohaldamist ning rahalist toetust vähendatakse proportsionaalselt ja põhimõttel pro rata temporis vastavalt ajavahemikule, mil käesoleva protokolli kohaldamine oli peatatud. Artikkel 10 Protokolli kohaldamise peatamine maksete tasumata jätmise tõttu Kui EL ei tasu artikliga 2 ettenähtud makseid, võib artikli 4 sätteid arvestades käesoleva protokolli kohaldamise peatada järgmistel tingimustel: a) Maroko pädevad ametiasutused saadavad Euroopa Komisjonile teate makse mittelaekumise kohta. Komisjon viib läbi vajalikud kontrollimenetlused ja sooritab vajaduse korral makse hiljemalt 30 tööpäeva jooksul alates teate kättesaamise kuupäevast; b) kui makse ei ole Maroko pädevatele ametiasutustele artikli 2 lõikes 3 sätestatud ajavahemiku jooksul laekunud, on neil õigus peatada protokolli kohaldamine. Ametiasutused teavitavad sellest viivitamata Euroopa Komisjoni; c) protokolli kohaldamine jätkub niipea, kui kõnealune makse on sooritatud. Artikkel 11 Riiklike õigusaktide kohaldamine Käesoleva protokolli ja selle lisa alusel kala püüdvate laevade tegevuse, eelkõige ümberlaadimise, sadamateenuste kasutamise, varude hankimise ja muu suhtes kohaldatakse asjakohaseid Maroko õigusakte. Artikkel 12 Ajutine rakendamine Käesolevat protokolli ja selle lisa kohaldatakse ajutiselt alates 28. veebruarist 2011. Artikkel 13 Jõustumine Käesolev kokkulepe ja selle lisa jõustuvad kuupäeval, millal lepinguosalised teatavad teineteisele selle jõustamiseks vajalike menetluste lõpuleviimisest. Kalapüügivõimalused Püügiliik | Väikesemahuline püük | Põhjalähedane püük | Tööstuslik pelaagiline püük | Lubatud püügivahend | Noot Maksimaalsed lubatud mõõtmed vastavad kalapüügi piirkonnas valitsevatele tingimustele, maksimaalselt 500 m x 90 m. Avamerenootadega püügi keeld | Laeva tüüp: | <100 GT | Tasu | 67 eurot/GT kvartalis | Geograafiline piir | Laiuskraadist 34°18’00’’ põhja pool Üle 2 miili kaugusel kaldast | Püütav liik | Sardiin, anšoovis ja teised pelaagilised väikeliigid | Lossimiskohustus | 25 % | Bioloogilise taastumise aeg | Kaks (2) kuud: veebruar ja märts. | Märkused | Iga kategooria kalapüügitingimused määratakse kokkuleppel igal aastal enne litsentside väljastamist. Kalapüügi teabeleht nr 2 Väikesemahuline kalapüük põhjas Lubatud laevade arv | 30 | Lubatud püügivahend | Põhjatraalnoot kat a) lubatud maksimaalne konksude arv jadas: 2000. kat b) lubatud maksimaalse konksude arvu jadas otsustab ühiskomitee hiljem vastavalt teaduslikule arvamusele ja Maroko õigusaktidele. | Laeva tüüp: | a) < 40 GT: 27 püügilitsentsi > 40 GT ja < GT 150: 3 püügilitsentsi | Tasu | 60 eurot/GT kvartalis | Geograafiline piir | Koordinaadist 34°18’00’’N põhja pool Üle 6 meremiili kaugusel kaldast | Püütav liik | Lintsabad, merikogerlased ja muud põhjalähedased liigid | Lossimiskohustus | Vabatahtlik lossimine | Bioloogilise taastumise aeg | 15. märtsist kuni 15. maini | Kaaspüük | 0 % mõõkkalu ja pelaagilisi hailiike | Iga kategooria kalapüügitingimused määratakse kokkuleppel igal aastal enne litsentside väljastamist. Kalapüügi teabeleht nr 3 Väikesemahuline kalapüük lõunas Lubatud laevade arv | 20 | Lubatud püügivahend | Õngenöör, ritv, lõkspüünised, maksimaalselt 2 püügivahendit laeva kohta. Õngejadade, abarate, seisevpüüniste, triivvõrkude, veetavate õngpüüniste ja kotkaskalavõrkude kasutamine on keelatud. | Laeva tüüp: | < 80 GT | Tasu | 60 eurot/GT kvartalis | Geograafiline piir | Koordinaadist 30°40’ N lõuna pool Üle 3 meremiili kaugusel kaldast | Püütav liik | Kotkaskala ja merikogerlased | Lossimiskohustus | Vabatahtlik lossimine | Bioloogilise taastumise aeg | - | Lubatud võrgud | Sööda püügiks 8 mm võrk, üle 2 meremiili kaugusel kaldast | Kaaspüük | 0 % peajalgseid ja vähke, välja arvatud krabi (10 %); krabi sihtpüük on keelatud. 10 % teisi põhjalähedasi liike | Iga kategooria kalapüügitingimused määratakse kokkuleppel igal aastal enne litsentside väljastamist. Kalapüügi teabeleht nr 4 Põhjalähedane püük Lubatud laevade arv | 22 laeva, sealhulgas maksimaalselt 11 traalerit aastas. | Lubatud püügivahend | – Õngejadaga laevade jaoks: põhjatraalnoot; seisev-põhjavõrk. – Traalerite jaoks: põhjatraalnoot | Laeva tüüp: | Keskmine suurus 275 GT, traalerite püügisügavus üle 200 m | Tasu | 53 eurot/GT kvartalis | Geograafiline piir | Koordinaadist 29°N lõuna pool üle 200 m samasügavusjoone traalerite puhul (ja üle 12 meremiili kaugusel kaldast õngejadaga laevade puhul) | Püütav liik | Merluus Merluccius senegalensis, lintsabalased, bonito/pelamiid | Lossimiskohustus | 50 % Marokos püütud saagist | Bioloogilise taastumise aeg | Kohaldatakse üksnes traalerite suhtes Bioloogilise taastumise aeg on sama, mis peajalgsete puhul | Lubatud võrgud | – Traalimisel: minimaalselt 70 mm võrk Kahekordne traalipära on keelatud. Kahekordsest lõngast traalipära on keelatud. Lubatud maksimaalse konksude arvu jadas otsustab ühiskomitee hiljem vastavalt teaduslikule arvamusele ja Maroko õigusaktidele. | Kaaspüük | 0 % peajalgseid ja vähke, välja arvatud krabi (5 %) | Iga kategooria kalapüügitingimused määratakse kokkuleppel igal aastal enne litsentside väljastamist. Kalapüügi teabeleht nr 5 Tuunipüük Lubatud laevade arv | 27 | Lubatud püügivahend | Ritvõng ja veetav ritvõng Elussööda püügiks noot | Geograafiline piir | Üle 3 miili kaugusel kaldast Sööda püük üle 2 miili kaugusel kaldast Kogu Maroko Atlandi ookeani piirkond, välja arvatud punkte 33°30’ N/7°35’ W ja 35°48’ N/6°20’ W ühendavast joonest ida pool asuv kaitsevöönd. | Püütav liik | Tuunid | Lossimiskohustus | Üks osa Marokos maailmaturuhinnaga | Bioloogilise taastumise aeg | Ei | Lubatud võrgud | Sööda püük 8 mm noodaga | Tasu | 25 eurot püütud tonni kohta | Ettemakse | 5 000 euro suurune ettemakse aastase litsentsi taotlemisel | Märkused | Iga kategooria kalapüügitingimused määratakse kokkuleppel igal aastal enne litsentside väljastamist. Kalapüügi teabeleht nr 6 Tööstuslik pelaagiline kalapüük Lubatud püügivahend | Pelaagilised või poolpelaagilised | Lubatud kvoot | 60 000 tonni aastas, maksimaalselt 10 000 tonni kuus | Laeva tüüp: | Tööstusliku pelaagilise püügi traaler | Lubatud laevade arv | Maksimaalselt: – 5–6 laeva[5] brutotonnaažiga üle 3 000 GT/laev – 2–3 laeva tonnaažiga 150–3 000 GT/laev – 10 laeva tonnaažiga alla 150 GT/laev | Laevade lubatud kogutonnaaž | Maksimaalselt: | Geograafiline piir | Laiusest 29°N lõuna pool, üle 15 meremiili kaugusel kaldast, mõõdetuna mõõnajoonest | Püütavad liigid | Sardiinid, sardinellad, makrellid, hobumakrellid ja anšoovised. | Lossimiskohustus | Iga laev peab Marokos lossima 25 % saagist | Bioloogilise taastumise aeg | Laevad peavad järgima kõiki ministeeriumi poolt lubatud kalapüügipiirkonnas kehtestatud bioloogilise taastumise aegu ja katkestama seal kalapüügi. Maroko ametiasutused teatavad komisjonile sellisest otsusest ette, näidates ära püügikeeluajad ja -alad. | Lubatud võrgud | Pelaagilise või poolpelaagilise traaleri minimaalne venitatud silma suurus on 40 mm. Pelaagilise või poolpelaagilise traaleri kotti võib kaitsta minimaalselt 400 mm suuruse venitatud silmaga võrkkattega ja vähemalt 1,5 meetri suuruste vahedega kaitserõngastega, välja arvatud traali taha paigutatud kaitserõngas, mis peab olema vähemalt 2 meetri kaugusel koti avast. Koti tugevdamine või kahekordistamine kõigi muude vahenditega on keelatud ning traal ei tohi mingil juhul püüda muid liike peale lubatud väikeste pelaagiliste liikide. | Kaaspüük | Maksimaalselt: 3,5 % teisi liike Peajalgsete, vähkide ning teiste põhjalähedaste ja põhjaliikide püük on rangelt keelatud. | Tööstuslik töötlemine | Saagi tööstuslik töötlemine kalajahuks ja/või õliks on rangelt keelatud. Kahjustatud või vigastatud kalu, samuti saagi käitlemisel tekkinud jäätmeid võib siiski jahuks või õliks ümber töötada, kui see ei ületa 5 % kogu lubatud püügikogusest. | Märkused | Laevad jagunevad kolme kategooriasse: 1. kategooria: brutotonnaaž väiksem kui 3 000 GT või sellega võrdne, kuni 12 500 tonni aastas laeva kohta; 2. kategooria: brutotonnaaž suurem kui 3 000 GT ja väiksem kui 5 000 GT või sellega võrdne, kuni 17 500 tonni aastas laeva kohta; 3. kategooria: brutotonnaaž üle 5 000 GT, kuni 25 000 tonni aastas laeva kohta. | Laevade arv/tasud | Üheaegselt kala püüdvate laevade maksimaalne lubatud arv: 18. Laevaomaniku tasu suurus lubatud püügitonni kohta: 20 eurot/t. Laevaomaniku tasu suurus lubatud püügikogust ületava püügitonni kohta: 50 eurot/t. | Iga kategooria kalapüügitingimused määratakse kokkuleppel igal aastal enne litsentside väljastamist. 3. liide VMS TEATE EDASTAMINE MAROKOLE ASUKOHATEADE Andmeelement | Kood | Kohustuslik (K) / Vabatahtlik (V) | Märkused | Teate algus | SR | K | Süsteemiga seotud andmed – märgib teate algust | Saaja | AD | K | Sõnumiga seotud andmed – saaja. Riigi ISO kolmekohaline Alpha 3 kood | Saatja | FR | K | Sõnumiga seotud andmed – saatja. Riigi ISO kolmekohaline Alpha 3 kood | Lipuriik | FS | V | Teate tüüp | TM | K | Sõnumiga seotud andmed – sõnumi tüüp „POS” | Raadiokutsung | RC | K | Laevaga seotud andmed – laeva rahvusvaheline raadiokutsung | Lepinguosalise siseviitenumber | IR | V | Laevaga seotud teave – lepinguosalise kordumatu number (lipuriigi ISO-3 kood, millele järgneb number) | Väline registreerimisnumber | XR | K | Laevaga seotud andmed – laeva küljele kantud number | Laiuskraad | LA | K | Laeva asukohaga seotud teave – asukoht kraadides ja minutites N/S KKMM (WGS–84) | Pikkuskraad | LO | K | Laeva asukohaga seotud teave – asukoht kraadides ja minutites E/W KKKMM (WGS–84) | Kurss | CO | K | Laeva suund 360° skaalal | Kiirus | SP | K | Laeva kiirus kümnendiksõlmedes | Kuupäev | DA | K | Laeva asukohaga seotud andmed – (UTC) asukoha registreerimiskuupäev (AAAAKKPP) | Kellaaeg | TI | K | Laeva asukohaga seotud andmed – (UTC) asukoha registreerimise kellaaeg (TTMM) | Teate lõpp | ER | K | Süsteemiga seotud teave – näitab teate lõppu | Märgistik: ISO 8859.1 Andmeedastuse struktuur on järgmine: - - topeltkaldjoon (//) ja väljakood märgivad edastamise algust; - - kaldjoon (/) eraldab väljakoodi ja andmeelementi. Vabatahtlikud andmeelemendid tuleb esitada andmeelementide „registreerimise algus” ja „registreerimise lõpp” vahel. 4. liide MAROKO KALAPÜÜGIPIIRKONNA PIIRID KALAPÜÜGIPIIRKONNA KOORDINAADID / ELi VMS protokoll Teabeleht | Liik | Kalapüügi piirkond (laiuskraad) | Kaugus kaldast | 1 | Väikesemahuline kalapüük põhjaosas: pelaagiline | 34o18'00"N— 35o48'00"N | Üle 2 miili | 2 | Väikesemahuline kalapüük põhjaosas: õngejada | 34o18'00"N— 35o48'00"N | Üle 6 miili | 3 | Väikesemahuline püük lõunaosas | Koordinaadist 30°40’00” lõunas | Üle 3 miili | 4 | Põhjalähedane püük | Koordinaadist 29°00’00” lõunas | Õngejadaga laevad: üle 12 miili | Traalerid: üle 200 m samasügavusjoone | 5 | Tuunipüük | Kogu Atlandi ookean, välja arvatud järgmine piirkond: 35o48'N; 6o20'W/33o30'N; 7o35'W | Üle 3 miili ja sööda puhul üle 2 miili | 6 | Tööstuslik pelaagiline püük | Koordinaadist 29°00’00”N lõunas | Üle 15 miili | 5. liide MAROKO SEIRE- JA KONTROLLIKESKUSE ANDMED Seire- ja kontrollikeskuse nimi: Centre de Surveillance et de Contrôle de la pêche (CSC, Maroko kalapüügi seire ja kontrolli keskus) Laevaseiresüsteemi (VMS) telefon: + 212 5 37 68 81 46 VMSi faks: + 212 5 37 68 81 34 VMSi e-post: alaouihamd@mpm.gov.ma; fouima@mpm.gov.ma Merekalapüügi järelevalve ja kontrolli delegatsiooni (DSPCM) telefon: DSPCMi faks: X.25 aadress = ei kasutata Sisenemis-/väljumisteated: raadio teel (8. liide) 6. liide RAHVUSVAHELISE ATLANDI TUUNIKALA KAITSE KOMISJONI (ICCAT) TUUNIPÜÜGIPÄEVIK | Õngejada Elussööt Seinnoot Traalnoot (Muu) | Lipuriik: ……………………………………………………………………........................... | Mahutavus (tonnides): ……………………………………………........ | Registreerimisnumber: ………………………………………………………………................................... | Kapten: ……………………………………………………….... | Laevaomanik: ………………………………………………………….......................... | Meeskonnaliikmete arv: ….…………………………………………………........................ | Aadress: ………………………………………………………………………….... | Aruande esitamise kuupäev: ………………………………………………...... | (Aruande koostaja): ………………………………………………................................. | Merel oldud päevade arv: | Püügipäevade arv: Püügikordade arv: | Püügireisi number: | Kuupäev | Statistiline püügipiirkond | Pinnavee temperatuur (ºC) | Püügikoormus Kasutatud konksude arv | Capturas (Püük) | Isco usado na pesca (Appât utilisé) | 1 – Kasutada üks teabeleht kuu kohta ja üks rida päeva kohta | 3 – „Päeva” all mõeldakse päeva, millal õngejada vette pannakse. | 5 – Viimane rida (lossitud kogused) täidetakse pärast püügireisi lõpetamist. Märkida tegelik kaal lossimise ajal. | 2 – Iga püügireisi lõpus saata püügipäeviku koopia korrespondendile või ICCATle aadressil Calle Corazón de María, 8, 28002 Madrid,. Hispaania | 4 – Püügipiirkond märgib laeva asukohta. Ümardage minutid ja registreerige laius- ja pikkuskraadid. Kindlasti märkige N/S ja O/W. | 6 – Kogu aruandes esitatud teave on rangelt salajane. | 7. liide Kuupäev (12) | Statistiline püügipiirkond (13) | Püügi- kordade arv (14) | Püügi aeg (tund) (15) | Püügikoguste hinnangud liikide kaupa: (kilogrammides) (16) (või kommentaarid püügi katkestamise kohta) | Väljapüügi kogu mass (kg) (17) | Kalade kogu- mass (kg) (18) | Kalajahu kogumass (kg) (19) | Kutsung: | CNA 39 37 | Asukoht: | Rabat | Sagedusvahemik: | 1,6 kuni 30 mHz | Saateklass: | SSB-AIA-J2B | Kiirgusvõimsus: | 800 W | Töösagedused Sagedusriba | Kanal | Emissioon | Vastuvõtusagedus | Sagedusriba 8 | 831 | 8 285 kHz | 8 809 kHz | Sagedusriba 12 | 1 206 | 12 245 kHz | 13 092 kHz | Sagedusriba 16 | 1 612 | 16 393 kHz | 17 275 kHz | Jaama tööaeg Ajavahemik | Kellaajad | Tööpäevad | 8.30–16.30 | Laupäev, pühapäev ja pühad | 9.30–14.00 | VHF: | Kanal 16 | Kanal 70 ASN | Raadioteleks: | Tüüp: | DP-5 | Saateklass: | ARQ-FEC | Number: | 31356 | Telefaks: | Numbrid | 212 5 37 68 82 13/45 | [1] Dok. 6486/1/11 REV 1, 18. veebruar 2011. [2] KOM …, ELT … [3] Nõukogu määrus (EÜ) nr 764/2006, 22. mai 2006, ELT L 141, 29.5.2006, lk 1. [4] Sellele summale lisanduvad laevaomanike makstavad kindlasummalised tasud püügilitsentside eest, mis on välja antud lepingu artikli 6 kohaselt ja käesoleva protokolli lisa I peatüki punktidega 4 ja 5 ettenähtud korras. [5] Laevade arvu võib lepinguosaliste kokkuleppel muuta. Tööstuslikku pelaagilist püüki reguleeritakse samal ajal kala püüdvate laevade arvu piiramisega.